
FÓT VÁROS POLGÁRMESTERE
 2151 Fót, Vörösmarty tér 1.
 27/ 535-365; 535-375;
titkar@fot.hu
Hivatali ügyfélkapu elérhetőség:
FOTONK, KRID: 454157139


E
	Tárgy:
	Ajánlattételi felhívás

	Ügyintéző:
	Polonkai Andrea

	Telefonszám/mellék:
	+36-27-535 365/9134

	E-mail:
	polonkai.andrea@fot.hu

	Ügyirat száma:
	F/12061-     /2022

	Hivatkozási szám:
	.../2022.(VII.07.) KT-határozat

	Melléklet:
	1. sz. melléklet: Felolvasólap
2. sz. melléklet: Műszaki-szakmai leírás
3. sz. melléklet: Nyilatkozat az Önkormányzat felé fennálló lejárt esedékességű tartozásról
4. sz. melléklet: Szolgáltatási szerződés (kitölteni és csatolni nem szükséges)
5. sz. melléklet: Használati szerződés (kitölteni és csatolni nem szükséges)
6. sz. melléklet: Nyilatkozat a Szolgáltatási szerződésben és Használati szerződésben foglaltak elfogadásáról




AJÁNLATTÉTELI FELHÍVÁS


Az ajánlattételi felhívás tárgya: „Orvosi ügyeleti ellátás biztosítása Fóton”

1./ Az Ajánlatkérő neve, címe, telefon, telefax és e-mail címe

	Hivatalos név: 
Fót Város Önkormányzata

	Postai cím:
Vörösmarty tér 1.

	Város:
Fót
	Postai irányítószám:
2151
	Ország:
Magyarország

	Kapcsolattartási pontok, címzett:
Dr. Vass György polgármester
	Telefon:
27/535-375

	E-mail:
titkar@fot.hu
	Fax:
27/358-232



2./ 	Szerződések meghatározása

„Orvosi ügyeleti ellátás biztosítása Fóton” tárgyában megkötendő Szolgáltatási szerződés és az ügyeleti helyiségek használatát rögzítő Használati szerződés

3./ 	Szerződéses feltételek

Ajánlatkérő által az ajánlattételi felhívás tárgyában meghatározott lényeges szerződéses rendelkezéseket, valamint Ajánlattevő által elvégzendő feladatokat jelen ajánlattételi felhívás 2. sz. mellékletét képező Műszaki-szakmai leírás, a 4. sz. mellékletét képező Szolgáltatási szerződés és az 5. sz. mellékletét képező Használati szerződés tartalmazza.

4./ 	Ajánlatok értékelésének szempontja

4.1./	Ajánlatkérő felhívja Ajánlattevő figyelmét arra, hogy az általa kidolgozandó ajánlatában meg kell jelölnie az általa igényelt szolgáltatási díjat. Ajánlattevő az általa kidolgozandó ajánlatot úgy állítsa össze, hogy az fedezetet nyújtson valamennyi, a megkötendő Szolgáltatási szerződésben és Használati szerződésben vállalt feladatokra.

4.2/	Ajánlatkérő tájékoztatja Ajánlattevőket arról, hogy jelen ajánlattételi felhívásban az eljárás nyertese: a legalacsonyabb összegű ajánlatot benyújtó Ajánlattevő.

5./	Alkalmassági feltételek

Ajánlattevő a Szolgáltatási szerződés és Használati szerződés aláírásával vállalja, hogy a megjelölt feladatok ellátásához a tárgyi és személyi feltétellel rendelkezik, az ügyeleti ellátásban részt vevők megfelelnek a háziorvosi, házi gyermekorvosi és a fogorvosi tevékenységről szóló 4/2000. (II.25.) EüM. rendelet 11. § (9a), (9b) és (10) bekezdések, valamint a 60/2003. (X.20.) ESzCsM rendelet előírásainak. 

6./ 	Ajánlat benyújtásának határideje, módja, szabályai

6.1/ 	Az ajánlatokat a titkar@fot.hu és ezzel egyidejűleg a polonkai.andrea@fot.hu e-mail címekre, 2022. augusztus 9. 10:00 órai időpont lejárta előtt kell megküldeni.

6.2./ Az érdemi ajánlatot jelszóval védetten, tömörített állományban, mellékletként csatolva kell megküldeni az ajánlati e-mail-hez. Az ajánlati e-mail jelszóval nem védett része nem tartalmazhat semmilyen érdemi ajánlati részt, így különösen nem tartalmazhatja az ajánlatban értékelésre kerülő elemet, a megajánlott megbízási díjat.

6.3./ Az ajánlat érdemi részét képezi az ajánlati felolvasólap és az ajánlattételi felhívás 12./ pontjában meghatározott tartalmi elemek.

6.4./ Az ajánlatok beérkezését Ajánlatkérő elektronikusan visszaigazolja, de jelszó hiányában a jelszóval védett érdemi részt megnyitni nem tudja, tartalmukat nem ismerheti meg. Ez az eljárás tisztaságát szolgálja.

6.5./ Ajánlatkérő a 6.1./ pontban megjelölt időpont után benyújtott ajánlatokat érvénytelennek tekinti, azokat az elbíráláskor nem áll módjában figyelembe venni.

6.6./ Az ajánlatok kinyitásához szükséges kulcsot a 6.1/ pontban megjelölt határidő után kell megküldeni a 6.1./ pontban megjelölt email címekre. A kulcs megküldésének végső határideje 2022. augusztus 9. 13:00 óra.

6.7./ Amennyiben Ajánlattevő a 6.6./ pontban megjelölt határidőig nem küldi meg a kulcsot, Ajánlatkérő határidő megjelölésével felhívhatja az ajánlata kinyitásához szükséges kulcs, jelszó megküldésére. Amennyiben ezen határidőig nem érkezik meg a kulcs, Ajánlatkérő az ajánlatot érvénytelennek nyilvánítja.

6.8./ Amennyiben Ajánlattevő által megadott kulccsal nem nyitható az ajánlat, Ajánlatkérő erről tájékoztatja az Ajánlattevőt, akinek módja van a kulcs ismételt megküldésére. Ekkor csak a kulcs ismételt megküldésére van lehetőség, az eljárás tisztasága érdekében az ajánlat újbóli megküldésére nincs.

	6.9./ Ajánlatkérő tájékoztatja Ajánlattevőt, hogy amennyiben Ajánlattevő ajánlata az ajánlattételi felhívás valamely előírásának nem felel meg, úgy Ajánlatkérő Ajánlattevő ajánlatát érvénytelennek nyilvánítja.

7./ 	Ajánlati biztosíték

Ajánlatkérő jelen ajánlattételi felhívás keretein belül – az ajánlat benyújtásához kapcsolódóan – ajánlati biztosítékot nem köt ki.

8./ 	Beérkezett ajánlatok kulccsal való bontásának helye és ideje: 

Fóti Közös Önkormányzati Hivatal Városüzemeltetési Osztály hivatalos helyisége

2151 Fót, Kossuth Lajos utca 1. 
2022. augusztus 9. 13:00 óra

9./	Az ajánlatok értékelésének módja

9.1./ Ajánlatkérő tájékoztatja az Ajánlattevőket arról, hogy a jelen ajánlattételi felhívás keretein belül benyújtott ajánlatokat a bontást követő 20 munkanapon belül értékeli és a Polgármester elbírálja.

9.2./ Ajánlatkérő tájékoztatja az Ajánlattevőket arról, hogy a jelen ajánlattételi felhívás keretein belül benyújtott ajánlatokat először formai szempontból, a formai szempontból érvényes ajánlatokat azután az ajánlattételi felhívásban rögzített tartalmi szempont szerint értékeli, bírálja el.

9.3./ Ajánlatkérő tájékoztatja az Ajánlattevőket arról, hogy benyújtott ajánlatukkal kapcsolatban hiánypótlásra egyszer lehetőséget biztosít.

9.4./ Ajánlatkérő tájékoztatja az Ajánlattevőket arról, hogy a jelen ajánlattételi felhívás keretein belül benyújtott ajánlatok értékeléséről valamennyi Ajánlattevőt a döntéstől számított 3 munkanapon belül írásban értesíti.

9.5./ Ajánlatkérő tájékoztatja az Ajánlattevőket arról, hogy a jelen ajánlattételi felhívás keretein belül benyújtott, az Ajánlatkérő döntése szerinti nyertes Ajánlattevővel, az ajánlatok elbírálásától számított legkésőbb 10 munkanapon belül – az ajánlattételi felhívással, valamint az ajánlattételi felhívás keretein belül benyújtott nyertes ajánlat tartalmával összhangban – köti meg a Szolgáltatási szerződést és a Használati szerződést. 





10./ 	Az ajánlattal kapcsolatban érdeklődni lehet:

Fóti Közös Önkormányzati Hivatal Városüzemeltetési Osztályán Polonkai Andrea ügyintézőnél telefonon a 06-27/535-375/9134-es telefonszámon hivatali ügyfélfogadási időben, valamint a polonkai.andrea@fot.hu e-mail címen.

11./	Ajánlatkérő felhívja Ajánlattevők figyelmét arra, hogyAjánlatkérő fenntartja magának a jogot, hogy a jelen ajánlattételi felhívással kiírt eljárást az eljárás bármely szakaszában indokolási kötelezettség nélkül eredménytelennek minősítse. Ajánlatkérő felhívja Ajánlattevők figyelmét arra,hogy jelen ajánlattételi felhívás részéről szerződéskötési kötelezettséget nem keletkeztet.

12./	További kötelező tartozékok:

12.1./	Ajánlatkérő felhívja Ajánlattevő figyelmét arra, hogy Ajánlattevő köteles benyújtani nyilatkozatot az Önkormányzat felé fennálló lejárt esedékességű tartozásáról jelen felhívás 3. számú melléklete szerinti tartalommal, valamint nyilatkozatot a Szolgáltatási szerződésben és a Használati szerződésben foglaltak elfogadásáról jelen felhívás 6. számú melléklete szerinti tartalommal.

12.2./	Ajánlattevő meghatalmazottja köteles közokirattal vagy teljes bizonyító erejű magánokirattal igazolni képviseleti jogosultságát, illetve annak mértékét. A meghatalmazást az ajánlathoz mellékelni kell.

Záradék: Jelen ajánlattételi felhívást Fót Város Önkormányzatának Képviselő-testülete a .../2022.(VII.07.) KT-határozatával fogadta el és hagyta jóvá.


Fót, 2022. július ...


……………………………
Dr. Vass György
polgármester













Ajánlattételi felhívás 1. számú melléklete


FELOLVASÓLAP


Ajánlat tárgya: „Orvosi ügyeleti ellátás biztosítása Fóton”

	Ajánlattevő adatai

	Ajánlattevő neve:
	

	Székhely:
	

	Cégjegyzék szám:
	

	Telefonszám:
	

	E-mail cím:
	

	Képviselő:
	

	Kapcsolattartó:
	



A fenti tárgyban meghirdetett ajánlattételi felhívásra válaszul alulírottak ezennel kijelentjük, hogy áttanulmányoztuk és teljes egészében elfogadjuk a 2022. július ...-án kelt ajánlattételi felhívás tartalmát, s ezennel fenntartások vagy korlátozások nélkül és teljes egészében elfogadva a bennük foglalt feltételeket az alábbi ajánlatot tesszük:


	

	Ajánlati ár (Ft

	
Havi szolgáltatási díj
(NEAK finanszírozás nélkül)

	




Dátum:......…………



						Aláírás/Cégszerű aláírás
						P.H.


Ajánlattételi felhívás 2. számú melléklete


MŰSZAKI-SZAKMAI LEÍRÁS


A versenyeztetési eljárás tárgya, mennyisége:
Fót Város felnőtt és gyermek lakosságának orvosi ügyeleti ellátása Fót Város közigazgatási területén, a lakosság száma: 21.041 fő.

Teljesítési határidő:	határozott idejű szerződés, időtartama 12 hónap, 2022. október 1-jétől 2023. szeptember 30-ig

Napközbeni sürgősségi ellátás:
munkanapokon:	hétfőtől csütörtökig: 8:00 órától 18:00 óráig
	pénteken: 8:00 órától 16:00 óráig

Éjszakai ügyelet:
munkanapokon: 	hétfőtől csütörtökig: 18:00 órától következő nap 8.00 óráig
	pénteken: 16:00 órától szombaton 8:00 óráig

hétvégén és munkaszüneti napokon: 	24 órás orvosi ügyelet 8:00 órától a következő munkanap 8:00 óráig

Ajánlattevő vállalja, hogy a teljesítés teljes időszakában az érdekkörében eljáró személyek szakképesítése, illetve szaktudása megfelel a háziorvosi, házi gyermekorvosi és a fogorvosi tevékenységről szóló 4/2000. (II.25.) EüM. rendeletben és az egészségügyi szolgáltatások nyújtásához szükséges szakmai minimumfeltételekről szóló 60/2003. (X. 20.) ESzCsM rendeletben előírtaknak.

[bookmark: pr7id][bookmark: pr8id]Ajánlattevőnek vállalnia kell, hogy a nappali sürgősségi ügyeletben a 52/2006. (XII. 28.) EüM rendeletben megjelölt „Sürgős szükség” körébe tartozó, életet veszélyeztető állapotok és betegségek esetén a beteg otthonában, tartózkodási helyén sürgősségi ellátást végez, illetve az ügyeleti rendelőben megjelenő betegek sürgősségi ellátását, amennyiben az adott időpontban az egészségügyi központban nem rendel háziorvos. 

Ajánlattevőnek vállalnia kell, hogy éjszakai, hétvégi és munkaszüneti napokon ügyeleti időben ellátja a rendelőben megjelent járóbeteget, amennyiben a beteg állapota azt indokolja, otthonában, tartózkodási helyén a fekvőbeteget, hétvégén és munkaszüneti napokon a folyamatos gyógykezelésre szoruló beteget, gondoskodik a beteg állapotának megfelelő ellátási szinten működő egészségügyi szolgáltatóhoz történő utalásáról, szükség esetén a betegnek az illetékes intézetbe történő szállításáról, továbbá ellátja a halottakkal kapcsolatos rendelkezésekben előírt feladatokat, orvosi látleletet végez, véralkohol-vizsgálathoz vért vesz, drogtesztet végez, fertőző betegségek felfedezése esetén ellátja a járványügyi feladatokat. 

Ajánlatkérő ügyeleti gépjárművet nem biztosít, egy gépjárművet és annak üzemeltetését Ajánlattevőnek kell biztosítania. 

Az ügyeleti helyiség 2151 Fót, Szent Benedek u. 15. szám alatt található, melynek használatba adásáról, a működési és üzemeltetési költségekről külön - jelen ajánlattételi felhívás 5. sz. mellékletében található - Használati szerződés rendelkezik.  

Nyertes Ajánlattevő kötelessége az ügyeleti ellátáshoz szükséges, a vonatkozó jogszabálynak megfelelő műszer és eszközpark folyamatos, a teljesítés helyén történő rendelkezésre tartása, valamint a gyógyszerek, gyógyászati eszközök és egyéb egészségügyi anyagok folyamatos biztosítása. 


Ajánlattételi felhívás 3. számú melléklete


NYILATKOZAT 
az Önkormányzat felé fennálló lejárt esedékességű tartozásról



Alulírott:……………………………………………………………………………………………………………………………………..
(Aláírásra jogosult személy neve)

……………………………………………………………( Aláírásra jogosult születési időpontja)
……………………………………………………………………………………………………………………………………………………..
(pályázó fél megnevezése)
………………………………………………………………………………….....................................................................
(székhelyének címe)

mint a pályázó fél képviseletére jogosult, a pályázó fél nevében nyilatkozom, hogy szervezetünknek Fót Város Önkormányzatával szemben lejárt esedékességű köztartozása, tartozása

van		nincs
(A megfelelő válasz aláhúzandó!)

Amennyiben szervezetünknek tartozása van, az alábbi tétel/ tételekből áll: 
	Tartozás megnevezése
	Összeg (Ft)

	
	

	
	

	
	

	Összesen:
	



Nyilatkozom annak tudomásul vételéről, hogy amennyiben a szerződéskötésig a pályázó fél a tartozását nem rendezi és igazolja, az Önkormányzat a szerződéskötéstől eláll.

Felhatalmazom a Fóti Közös Önkormányzati Hivatalt arra, hogy a jelen nyilatkozatom valóságtartalmát megvizsgálja és a vizsgálat eredményét felhasználja.


Dátum:......…………



						Aláírás/Cégszerű aláírás
						P.H.


Ajánlattételi felhívás 4. számú melléklete

SZOLGÁLTATÁSI SZERZŐDÉS
/Tervezet/

amely létrejött egyrészről 

Fót Város Önkormányzata
Székhely: 		2151 Fót, Vörösmarty tér 1.
Adószám: 		15731096-2-13
KSH szám: 		15802107-8412-312-01
Bankszámlaszám: 	11784009-15731096
Képviseli: 		Dr. Vass György polgármester
· mint Megrendelő

másrészről

Cég neve
Székhely: 		
Adószám: 		
Cégjegyzékszám: 	
Bankszámlaszám:	
Képviseli: 		
· mint Szolgáltató

(Megrendelő és Szolgáltató együtt továbbiakban: Felek) között az alulírott napon és helyen az alábbi feltételekkel:

Preambulum

Felek előzményként rögzítik, hogy Megrendelő, mint Ajánlatkérő - Fót Város Önkormányzat Képviselő-testülete .../2022.(VII.07.) KT-határozatában foglaltak alapján - versenyeztetési eljárást folytatott le „Orvosi ügyeleti ellátás biztosítása Fóton” tárgyban. 

Megrendelő a versenyeztetési eljárás eredményeként a Szolgáltatóval, mint nyertes Ajánlattevővel az eljárást megindító ajánlattételi felhívásban, valamint a nyertes ajánlatban rögzített feltételek szerint az alábbi szerződést köti.A lefolytatott versenyeztetési eljárást megindító ajánlattételi felhívás, annak mellékletei, valamint a nyertes Ajánlattevő ajánlata jelen szerződés elválaszthatlan részét képezik.

1. Szerződés időtartama
Jelen szerződés 2022. év október hónap 1. napján 00.00 órától 2023. év szeptember hónap 30. napon 24:00 óráig tartó határozott időtartamra jön létre.

2.  Teljesítés helye
Teljesítési helyek:
· 2151 Fót, Szent Benedek u. 15. szám alatti ügyeleti helyiség és 
· Fót Város közigazgatási területe

3.  Szerződés tárgya, mennyisége
3.1. Megrendelő megrendeli, Szolgáltató pedig elvállalja Fót Város lakosságának orvosi ügyeleti ellátását az alábbiak szerint.

3.2. Fót Város felnőtt és gyermek lakosságának orvosi ügyeleti ellátása Fót Város közigazgatási területén, a lakosság száma: 21.041 fő.

3.3. Napközbeni sürgősségi ellátás:
munkanapokon:	hétfőtől csütörtökig: 8:00 órától 18:00 óráig
			pénteken: 8:00 órától 16:00 óráig

Éjszakai ügyelet:
munkanapokon: 	hétfőtől csütörtökig: 18:00 órától következő nap 8.00 óráig
			pénteken: 16:00 órától szombaton 8:00 óráig
hétvégén és munkaszüneti napokon: 24 órás orvosi ügyelet 8:00 órától a következő munkanap 8:00 óráig

3.4. Szolgáltató kötelezettséget vállal arra, hogy a teljesítés teljes időszakában az érdekkörében eljáró személyek szakképesítése, illetve szaktudása megfelel a háziorvosi, házi gyermekorvosi és a fogorvosi tevékenységről szóló 4/2000. (II.25.) EüM. rendeletben és az egészségügyi szolgáltatások nyújtásához szükséges szakmai minimumfeltételekről szóló 60/2003. (X.20.) ESzCsM rendeletben előírtaknak.

3.5. Szolgáltató vállalja, hogy a nappali sürgősségi ügyeletben az 52/2006. (XII. 28.) EüM rendeletben megjelölt „Sürgős szükség” körébe tartozó, életet veszélyeztető állapotok és betegségek esetén a beteg otthonában, tartózkodási helyén, illetve az egészségügyi központban megjelenő betegek sürgősségi ellátását elvégzi.

3.6. Szolgáltató vállalja, hogy éjszakai, hétvégi és munkaszüneti napokon ügyeleti időben ellátja a rendelőben megjelent járóbeteget, amennyiben a beteg állapota azt indokolja, otthonában, tartózkodási helyén a fekvőbeteget, hétvégén és munkaszüneti naponkon a folyamatos gyógykezelésre szoruló beteget, gondoskodik a beteg állapotának megfelelő ellátási szinten működő egészségügyi szolgáltatóhoz történő utalásáról, szükség esetén a betegnek az illetékes intézetbe történő szállításáról, továbbá ellátja a halottakkal kapcsolatos rendelkezésekben előírt feladatokat, orvosi látleletet végez, véralkohol-vizsgálathoz vért vesz, drogtesztet végez, fertőző betegségek felfedezése esetén ellátja a járványügyi feladatokat. 

3.7. Szolgáltató a nappali sürgősségi ellátást minimum 1 fő mentőtiszttel vagy okleveles kiterjesztett hatáskörű ápolóval és minimum 1 fő gépkocsivezetővel, az éjszakai, hétvégi és munkaszüneti napokon biztosított ügyeleti ellátást minimum 1 fő mentőtiszttel vagy okleveles kiterjesztett hatáskörű ápolóval, minimum 1 fő ápolóval és minimum 1 fő gépkocsivezetővel biztosítja a hatályos jogszabályi előírásoknak megfelelve.

3.8. Megrendelő ügyeleti gépjárművet nem biztosít, egy gépjárművet és annak üzemeltetését Szolgáltatónak kell biztosítania. 

3.9. Az ügyeleti helyiség 2151 Fót, Szent Benedek u. 15. szám alatt található, melynek használatba adásáról, a működési és üzemeltetési költségekről külön Használati szerződés rendelkezik.  

3.10. Szolgáltató kötelessége az ügyeleti ellátáshoz szükséges, a vonatkozó jogszabálynak megfelelő műszer és eszközpark folyamatos, a teljesítés helyén történő rendelkezésre tartása, valamint a gyógyszerek, gyógyászati eszközök és egyéb egészségügyi anyagok folyamatos biztosítása.

3.11. Szolgáltató kijelenti, hogy érvényes szakmai felelősségbiztosítással rendelkezik.

3.12. Felek megállapodnak abban, hogy az ügyeleti helyiséget a Megrendelő a Szolgáltató részére ingyenes használatra adja át – figyelemmel arra, hogy közfeladat kerül ellátásra – azzal, hogy azt a szerződés megszűnése esetén az átadáskor rögzített állapotnak megfelelően kell visszaadni a Megrendelő részére.

3.13. Szolgáltató kötelezettséget vállal arra, hogy a vonatkozó jogszabályoknak megfelelően felszerelt ügyeleti gépkocsit biztosít. Szolgáltató köteles a gépkocsit saját költségére üzemeltetni, műszakilag karban- és üzemképes állapotban tartani, arra kötelező gépjármű-felelősségbiztosítást fizetni, valamint szükség esetén a feladat ellátására alkalmas gépkocsival pótolni.

3.14. Szolgáltató vállalja, hogy a Megrendelőtől leltár szerint átvett tárgyi eszközöket rendeltetésszerűen, a tőle elvárható gondossággal működteti. A tárgyi eszközök használata során felmerülő valamennyi költség a Szolgáltatót terheli, továbbá a Szolgáltató a saját költségén gondoskodik az eszközök karbantartásáról és a rendeltetésszerű használat során felmerült hibák kijavításáról. Szolgáltató felel a tárgyi eszközök állagában bekövetkezett minden olyan kárért, amely a rendeltetésellenes vagy szerződésellenes használat következménye.

3.15. Szolgáltató köteles a tárgyhónapot megelőző hónap 26. napjáig az elkészült ügyeleti beosztás egy-egy példányát a Megrendelőnek e-mail formájában igazolhatóan eljuttatni.

3.16. Szolgáltató vállalja, hogy Fót Város közigazgatási területén belül működő valamennyi háziorvos külön kérésére 5 napon belül, tételesen kigyűjtve átadja a háziorvos saját praxisába tartozó, az előző hónapban ellátott ügyeleti esetekre vonatkozó adatokat.

3.17. Szolgáltató kötelezi magát, hogy a szerződés tárgyát képező orvosi ügyeleti szolgáltatást a jelen szerződés alapelveinek megfelelően és az abban szabályozottak, valamint a vonatkozó jogszabályok, szakmai előírások szerint a szerződés időtartama alatt biztosítja.

3.18. Szolgáltató a jogszerűen igénybe vett alvállalkozó munkájáért úgy felel, mintha azt maga végezte volna. Jogszerűtlen módon igénybe vett alvállalkozó esetén a Szolgáltató felel minden olyan kárért is, amely az alvállalkozó igénybevétele nélkül nemkövetkezett volna be.

4. Fizetési feltételek
4.1. Felek jelen szerződés tárgyát képező szolgáltatás ellenértékét (szolgáltatási díj) a Szolgáltató versenyeztetési eljárásban benyújtott ajánlata alapján, nettó .... Ft/hó + 0 % ÁFA összegű díjban határozzák meg.

4.2. A szolgáltatási díj a Szolgáltató valamennyi költségét tartalmazza, a Szolgáltató a Megrendelőtől egyéb juttatásra, támogatásra nem tart igényt. A Szolgáltató által megajánlott ellenérték minden olyan feladat elvégzését, feltétel teljesítését és azok költségét tartalmazza, amely az eljárást megindító ajánlati felhívás és a közbeszerzési dokumentumok bármely részéből, rendelkezéséből megállapíthatóan jelen szerződés teljesítéséhez, az átadás-átvételhez, valamint a garanciális kötelezettségek teljesítéséhez szükséges. Felek az egyértelműség kedvéért rögzítik, hogy Szolgáltató jogosult NEAK finanszírozást igénybe venni, illetőleg Megrendelő jelen szerződés aláírásával hozzájárul ahhoz, hogy Szolgáltató a NEAK-kal közvetlenül finanszírozási szerződést kössön.

4.3. A kifizetés pénzneme magyar forint (HUF). Megrendelő előleget nem biztosít a Szolgáltató részére.

4.4. A szakmai teljesítés igazolására Fót Város Egyesített Szociális és Egészségügyi Intézetének (ESZEI) igazgatója, a pénzügyi teljesítés igazolására dr. Kanti Gábor gazdasági osztályvezető jogosult.
Kapcsolattartó személy a Megrendelő részéről: 
Tel.: .................................; E-mail: ...............................
Kapcsolattartó személy a Szolgáltató részéről: 
Tel.: ................................ ; E-mail: ...............................

4.5. Szolgáltató kijelenti, hogy a jelen szerződés szerinti díjazáson felül semmilyen címen többletköltséget nem érvényesít. Szolgáltató tudomásul veszi, hogy utólag az árképzésben tapasztalt hibák, vagy egyéb tévedések nem szolgáltathatnak alapot a szolgáltatási díj megemelésére.

4.6. A Szolgáltató által kiállított számla ellenértékét Megrendelő a Szolgáltató ..... pénzintézetnél vezetett ................................. számú bankszámlájára köteles átutalással kiegyenlíteni.

4.7. A számla adattartalmának meg kell felelnie a vonatkozó jogszabályi előírásoknak.

4.8. Az ellenérték kiegyenlítése az igazolt teljesítést követően, utólag,minden lezárt hónapot követő hónap 5. napjáig benyújtott számla alapján, a Polgári Törvénykönyvről szóló 2013. évi V. törvény (a továbbiakban: Ptk.) 6:130. § (1) és (2) bekezdések rendelkezései szerint banki átutalással történik, a számla Megrendelő általi kézhezvételének napját követő 15 napon belül.

4.9. Megrendelő fizetési késedelme esetén a jegybanki alapkamatnak megfelelő mértékű, a Ptk. 6:155. § szerinti késedelmi kamat megfizetésére köteles.

5. Szerződést biztosító mellékkötelezettségek 
5.1. Megrendelő rögzíti, hogy jelen szerződésben feltüntetett ügyeleti időpontok pontos betartásához ragaszkodik. A késedelmes teljesítés az általa ellátottak megszokott rendben való ellátását akadályozza.

5.2. Meghiúsulási kötbér 

5.2.1. Szolgáltató meghiúsulási kötbér fizetésére köteles, ha a teljesítés olyan okból, amelyért felelős, meghiúsul.

5.2.2. Meghiúsulási kötbér fizetendő, amennyiben az adott ügyeleti napra egyáltalán nem történik ellátás. A meghiúsulási kötbér mértéke a az adott napra vonatkozó nettó ellenszolgáltatás 10 %-a. 

5.2.3. Amennyiben a Szolgáltató a szerződés teljesítésétől egyoldalúan eláll, illetve, ha a Megrendelő jelen Szerződés 6.3.1 vagy 7.3.3 pontja szerinti felmondásáról dönt, úgy Szolgáltató a szerződés nettó értékének 10 %-ának megfelelő meghiúsulási kötbér fizetésére köteles.

5.3. A kötbér a szerződésszegés napján esedékessé válik. A kötbér abban az esetben is megilleti a Megrendelőt, ha kára nem merült fel. Megrendelő a Szolgáltató szerződésszegésével okozott kárának megtérítését az erre vonatkozó szabályok szerint akkor is követelheti, ha a kötbérigényét nem érvényesítette.

6. Szerződés felmondása
6.1. Felek a jelen szerződés rendes felmondásának lehetőségét a szerződés határozott idejére tekintettel kizárják. 

6.2. Felek jelen szerződést a másik fél súlyos szerződésszegése esetén mondhatják fel rendkívüli felmondás útján, a felmondási idő ebben az esetben 3 hónap. A felmondást a másik féllel írásban tértivevényes levélben kell közölni.

6.3. Súlyos szerződésszegésnek minősül különösen:

6.3.1. Szolgáltató részéről: 
· Jelen szerződésből fakadó kötelezettségeit a Megrendelő írásbeli felszólítása ellenére sem teljesíti és a Megrendelőnek a további teljesítés nem áll érdekében; 
· Szolgáltató működési engedélyét visszavonják; 
· A szolgáltatás nem az előírt feltételek szerinti, ismételten súlyosan hibás teljesítése esetén;
· A szerződésben foglalt és fent külön nem nevesített kötelezettségeit ismételten, vagy súlyosan megszegi; 
· Szolgáltató ellen jogerősen vég- vagy felszámolási eljárás került elrendelésre.

6.3.2. Megrendelő részéről: 	
A benyújtott számlák kiegyenlítésével 30 (harminc) naptári napot meghaladóan, külön indoklás nélkül késedelembe esik és tartozását a Szolgáltató második írásbeli felszólítását követően sem egyenlíti ki, feltéve, hogy a Szolgáltató a számlát megfelelően nyújtotta be.

6.4. Amennyiben bármelyik fél a másik fél szerződésszegő magatartását észleli, azt haladéktalanul írásban jeleznie kell a másik félnek, a szerződésszegés megtörténte bizonyítékainak bemutatásával. Az írásbeli értesítésben fel kell szólítani a szerződésszegő felet a szerződésszegő magatartás határidőben történő megszüntetésére. 
Amennyiben a szerződésszegő magatartás az írásbeli felszólításban megjelölt határidőt követően is fennáll, a szerződésszegést elszenvedő fél jogosulttá válik a rendkívüli felmondásra.

7. Vegyes rendelkezések 
7.1. Felek vállalják, hogy a szerződésből eredő vitáikat egyeztetéssel oldják meg és csak ennek az első egyeztető tárgyalástól számított 30 naptári napon túli eredménytelensége esetén fordulnak bírósághoz, mely esetre a hatáskörébe tartozó ügyekben kikötik a Dunakeszi Járásbíróság kizárólagos illetékességét.
7.2. A jelen szerződésben nem szabályozott kérdésekben a Ptk., az egészségügyi közszolgáltatások nyújtásáról szóló 2001. évi CVII. törvény, továbbá az egészségügyről szóló 1997. évi CLIV. törvény, valamint a vonatkozó szakági és egyéb jogszabályok rendelkezéseit kell alkalmazni.
7.3. Felek megállapodnak abban, hogy jelen szerződés teljesítése során a másik fél tudomására jutott valamennyi információ üzleti titkot képez. Szolgáltató a rendelkezésére bocsátott adatokat, dokumentumokat, illetve egyéb tudomására jutott információt a jelen szerződés keretén kívül nem használhatja fel, azokat a Megrendelő érdekeit sértő vagy veszélyeztető módon nem kezelheti, harmadik fél számára semmilyen formában nem szolgáltathatja ki, kivéve, ha erre írásbeli felhatalmazást kap. Felek rögzítik, hogy a titoktartási kötelezettség a jogszabály alapján nyilvános (vagy harmadik személy által megismerhető) adatokra nem terjed ki. 

A szerződést a Felek annak elolvasása és közös értelmezése után, mint szerződéses akaratukkal mindenben megegyezőt jóváhagyólag írják alá. Jelen szerződés aláírására a .../2022.(VII.07.) KT-határozat alapján kerül sor. Jelen szerződés 5, azaz öt eredeti példányban készült, melyből 4 példány illeti a Megrendelőt, 1 példány a Szolgáltatót.

Fót, 2022. év ......... hónap ... napján


	………………………………………
	………………………………………

	Fót Város Önkormányzata
Dr. Vass György polgármester
Megrendelő
	.....................................
.....................................
Szolgáltató


Jogi ellenjegyzés:							

_______________________			
dr. Mihályi Zsolt Apor 				
jegyző								

Pénzügyi ellenjegyzés:

________________________		
dr. Kanti Gábor				
gazdasági osztályvezető


Ajánlattételi felhívás 5. számú melléklete

Használati szerződés
/Tervezet/

amely létrejött egyrészről 

Fót Város Önkormányzata
Székhely: 		2151 Fót, Vörösmarty tér 1.
Adószám: 		15731096-2-13
KSH szám: 		15802107-8412-312-01
Bankszámlaszám: 	11784009-15731096
Képviseli: 		Dr. Vass György polgármester
· mint Megrendelő

másrészről

Cég neve
Székhely: 		
Adószám: 		
Cégjegyzékszám: 	
Bankszámlaszám:	
Képviseli: 		
· mint Szolgáltató

(Megrendelő és Szolgáltató együtt továbbiakban: Felek) előzményként az alábbiakat kívánják rögzíteni:

Felek a Szolgáltatási szerződés 3.9. pontja szerint jelen Használati szerződésben rögzítik az ügyeleti helyiségek használatát.							

Felek rögzítik, hogy jelen megállapodásuk Fót Város Önkormányzata és ............................... között 2022. ... hónap ... napján megkötött Szolgáltatási szerződés megszűnéséig, megszüntetéséig áll fenn.

1. Megrendelő tulajdonát képezi a 2151 Fót, Szent Benedek u. 15. sz. alatti ingatlan. Megrendelő az ügyeleti helyiségek használatát biztosítja Szolgáltató részére, az ügyeleti helyiségek felsorolását jelen Használati szerződés 1. sz. melléklete tartalmazza. 
2. Szolgáltató a részére térítésmentesen biztosított helyiségek és tárgyi eszközök használatát harmadik személy részére – a jelen szerződés szerinti megosztott használat, a helyettesítés és a szakorvosképzés esetét kivéve – használatra nem engedheti át, kizárólag jelen szerződésben meghatározott célra használhatja. Szolgáltató tudomásul veszi, hogy a telephelyként használatba adott ügyeleti helyiségcsoport használati joga korlátozott, az ügyeleti időn kívül a helyiségcsoport egyes helyiségei a háziorvosi alapellátást biztosító háziorvosok használatában állnak annak felszerelésével együtt. 
3. Az ügyelet ellátásához szükséges felszerelést Szolgáltató biztosítja.
4. Szolgáltató köteles a térítésmentesen átvett helyiségeket a tőle elvárható gondossággal és rendeltetésszerűen használni, azok állapotát megóvni, a nem rendeltetésszerű használatból eredő kárért felelősséggel tartozik. 
5. Szolgáltató köteles az állagmegóvás érdekében a használatba átadott helyiségen belül felmerülő karbantartási, javítási munkákat a saját költségén elvégezni. A helyiség burkolatainak, ajtóinak, ablakainak és a helyiség berendezéseinek – kivéve a 6.3. pont szerinti berendezések -, a homlokzatnak a karbantartásával, illetőleg azok pótlásával, cseréjével kapcsolatos feladatok ellátására Megrendelő köteles. Amennyiben Szolgáltató karbantartási, javítási munkákat kíván végezni, úgy külső vagy belső átalakítás esetén köteles Megrendelő engedélyét kérni. Megrendelő köteles továbbá a saját költségén gondoskodni a tűzvédelmi és érintésvédelmi feladatokról.
6. Szolgáltató saját költségén köteles gondoskodni:
6.1. az általa használt helyiség tisztasági festéséről;
6.2. a helyiséghez tartozó eszközök, berendezések állagának megőrzéséről;
6.3. a helyiségben folytatott tevékenység körében használt tárgyi eszközök, berendezések, felszerelések felújításáról, javításáról, pótlásáról, illetőleg cseréről. A Szolgáltató saját költségén kicserélt vagy pótolt eszköz, berendezés Szolgáltató tulajdonába kerül. Megrendelő tulajdonát képező eszközök, berendezések, felszerelések cseréje kizárólag Megrendelő engedélyével, a Megrendelő tulajdonát képező eszköz, berendezés, felszerelés Megrendelő részére történő visszaszolgáltatásával egyidejűleg kerülhet sor. 
6.4. a hatósági, tűzvédelmi, balesetvédelmi és polgári védelmi előírások maradéktalan betartásáról.
7. Az ügyeleti ellátás biztosításához tartozó alábbi működési és üzemeltetési költségek Szolgáltatót terhelik:
7.1. villamos energia fogyasztás költsége;
7.2. gáz/fűtés fogyasztás díja;
7.3. víz- és csatornadíj;
7.4. szemétszállítás költsége;
7.5. veszélyes hulladék gyűjtésének, tárolásának költsége;
7.6. sterilizáló eszköz működtetési és ellenőrzési költségei;
7.7. textíliák mosatási költsége;
7.8. internet használat költsége;
7.9. takarítási költségek;
7.10. telefonköltségek;
7.11. ingó vagyontárgyak biztosítása és az ehhez kapcsolódó költségek;
7.12. anyagköltségek (kötszer, gyógyszer, vegyszer, tű, fecskendő, papír, írószer, nyomtatvány stb.);
7.13. a Szolgáltatóhoz tartozó egészségügyi szakszemélyzet, illetve egyéb foglalkoztatottak költségei.
Felek rögzítik, hogy az 1. pontban meghatározott ingatlanban található helyiségek használatával összefüggésben felmerülő költségek számítási alapját a területarányos használat és a rendelési idő határozza meg.
8. Jelen szerződésben nem szabályozott kérdésekben a Polgári Törvénykönyvet, továbbá az egészségügyet érintő hatályos jogszabályok rendelkezéseit kell irányadónak tekinteni. 
9. Jelen szerződésben rögzített 1. sz. melléklet a szerződés elválaszthatatlan részét képezi, azzal együtt érvényes.
10. Felek kijelentik, hogy vitás kérdéseiket elsősorban békés úton rendezik. Amennyiben ez nem lehetséges, úgy a pertárgy szerint illetékes bírósághoz fordulnak.
11. Jelen szerződést Felek közös megegyezéssel, írásban bármikor módosíthatják. 

A szerződést a Felek annak elolvasása és közös értelmezése után, mint szerződéses akaratukkal mindenben megegyezőt jóváhagyólag írják alá. Jelen szerződés aláírására a .../2022.(VII.07.) KT-határozat alapján kerül sor. Jelen szerződés 5, azaz öt eredeti példányban készült, melyből 4 példány illeti a Megrendelőt, 1 példány a Szolgáltatót.

Fót, 2022. év ......... hónap ... napján


	………………………………………
	………………………………………

	Fót Város Önkormányzata
Dr. Vass György polgármester
Megrendelő
	...........................................
.........................................................
Szolgáltató



Jogi ellenjegyzés:


......................................................
dr. Mihályi Zsolt Apor
jegyző

Pénzügyi ellenjegyzés:


......................................................
dr. Kanti Gábor
gazdasági osztályvezető

1. sz. melléklet
Rendelkezésre bocsátott létesítmény és helyiségek jegyzéke

1. Az ügyeleti helyiségcsoport megosztott használatát Megrendelő Szolgáltató részére átadta. Szolgáltató tudomásul vette, a működéshez szükséges eszközök fenntartásáról, felújításáról, karbantartásáról, cseréjéről - ideértve az értékcsökkenéssel kapcsolatos költségviselés kérdéseit – saját költségén köteles gondoskodni. Szolgáltató tudomásul vette, hogy a rendelő megosztott használata esetén a jelen szerződés aláírását követően haladéktalanul a másik Szolgáltatóval (használóval) a megosztott használat lényeges kérdéseire kiterjedő megállapodást köt, amelynek egy másolati példányát a Megbízó részére átadja.

2. Ügyeleti helyiségek:
1. 2151 Fót, Szent Benedek u. 15. sz. alatti Egészségügyi Központ ügyeleti helyisége a hozzá tartozó váró helyiséggel 
	2. Orvosi pihenőszoba
	3. Nővér pihenőszoba
	4. Ügyeleti garázs
	5. Sofőr szoba


Ajánlattételi felhívás 6. számú melléklete


NYILATKOZAT 
a Szolgáltatási szerződés és a Használati szerződés tervezetben foglaltak elfogadásáról



Alulírott ………….......…. (név), mint a …………………………………… (cégnév, székhely) cégjegyzésre jogosult képviselője, mint Ajánlattevő 

nyilatkozom,

hogy az„Orvosi ügyeleti ellátás biztosítása Fóton” tárgyú ajánlattételi felhívás Szolgáltatási szerződés és Használati szerződés tervezeteiben foglaltakat módosítás nélkül elfogadjuk.




Dátum:.......…………



						Aláírás/Cégszerű aláírás
						P.H.

